Ekki hefur verið virkni í gígnum í Meradölum síðan í gærmorgun. Ekki er ósennilegt að gosrásin sé að stíflast, að sögn hópstjóra náttúruvár á Veðurstofu Íslands. Fluglitakóði hefur verið færður úr appelsínugulum yfir í gulan. Björgunarsveitarmaður segir færri leggja leið sína að gosstöðvunum.
Við fórum frá appelsínugulum yfir í gulan fluglitakóða í dag og það þýðir í raun að það hefur verulega dregið úr virkni. en það er áfram vel fylgst með ef ske kynni að virknin taki sig upp að nýju. Við þurfum bara að vakta þetta og sjá hvað gerist á næstu dögum
Það er Full snemmt að lýsa formlega yfir goslokum.
Sagði Kristín Jónsdóttir hópstjóri náttúruvár á Veðurstofu Íslands. Ekki sé óhugsandi að gosið taki sig upp aftur. Það hafi gerst nokkrum sinnum í gosinu í Geldingadölum í fyrra.
Nú höfum við séð draga hægt og hægt af þessu, kannski til marks um það að gosrásin hafi verið að stíflast. Mér finnst það ekkert ósennilegt og þar með að gosið sé alveg búið en
það er ákveðin óvissa og við þrufum að gefa þessu nkkra daga
Steinar Þór Kristinsson, björgunarsveitarmaður í vettvangsstjórn lögreglu, segir fólk enn ganga að gosinu en strax hafi fækkað í hópnum í gær. Gosstöðvarnar hafi enn ákveðið aðdráttarafl þó að sjálft eldgosið sjáist ekki. Björgunarsveitarfólk sé enn á staðnum.
Nei, nei við erum ekkert að pakka saman. Við erum auðvitað alltaf tilbúin. Það stendur til núna í vikunni að það farið að koma fólk til að taka við, það er stefnan að reyna að koma því af stað í vikunni. Þannig að það léttir á okkur. Það eru landverðir og frá almannavörnum, frá ríkislögreglustjóra. Það verða lögregluþjónar og sjúkraflutningamaður
og eitthvað meira viðbragð á svæðinu.

Ekki er ósennilegt að gosrásin í Meradölum sé að stíflast og gosið að verða búið, að sögn hópstjóra náttúruvár á Veðurstofu Íslands. Fluglitakóði hefur verið færður úr appelsínugulum yfir í gulan. Björgunarsveitarmaður segir færri leggja leið sína að gosstöðvunum. 